સપ્તાહના આરંભે તા. 8ના રોજ આપ પ્રેરણાદાયક કાર્ય કરશો. તમારો મોટાભાગનો સમય આનંદ, મોજ-શોખ, પાર્ટી મનાવવામાં વિતશે. ઘર પરિવાર, સગા સંબંધી તથા સંતાનો સાથે આપ વ્યસ્ત રહેશો. નોકરી આર્થિક લાભ થાય. વધારે ખાવાપીવાથી આરોગ્યને લગતી સમસ્યા ઉદ્ભવે. તા. 10ના રોજ તેમજ તા. 11 દરમિયાન સમય ખરાબ છે. આપને પરેશાનીનો સામનો કરવો પડશે. સમય ચિંતાદાયક પસાર થશે. આપ્તજનોને બીમારી થતા હોસ્પિટલના ચક્કર કાપવા પડે તેવી સ્થિતિ પણ સર્જાઈ શકે છે. આપનો સમય નિરર્થક કાર્યમાં વેડફાઈ જશે. તા. 12 તથા 13 દરમિયાન મિત્રો પરિવાર સાથે આનંદદાયક દિવસો પસાર કરશો. અવિવાહિતોને જીવનસાથીની પસંદગી માટે યોગ્ય પાત્ર સાથે મુલાકાત થઈ શકે છે. આપ પોતાના કામમાં સુધારો લાવશો. વ્યવસાયમાં પણ પ્રોડક્ટ કે ગુણવત્તાના સુધારા માટે નવી શૈલી અપનાવો અથવા રિસર્ચ પાછળ ખર્ચ કરો તેવી સંભાવના છે. આપ પોતાની ખાવા-પીવાની બાબતોનું ધ્યાન રાખશો. સહ-પરિવાર ક્યાં બહાર જવાનું સારું આયોજન ગોઠવાશે. તા. 13 બપોર પછી અને તા. 14ના રોજ કોઈ નજીકની વ્યક્તિથી છુટા પડવાનું દુઃખ અનુભવશો. આપને સંતાન સાથે કોઈ બાબતે મનદુઃખ થશે. સમય આપની તરફેણમાં નહીં હોય.